शीर्षक: सीरम इन्स्टिट्यूट आग: घातपात की निष्काळजीपणा, पुणे पोलीस तपास करणार #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
1. सीरम इन्स्टिट्यूट आग: पुणे पोलीस आणि केंद्रीय तपास पथकांची करडी नजर  

पुण्याच्या सीरम इन्स्टिट्यूटमध्ये आग लागल्यामुळे 5 जणांचा मृत्यू झाला आहे.

याप्रकरणी पुणे पोलिसांनी चौकशी सुरू केली आहे, तर राज्य व केंद्रीय गुप्तचर यंत्रणा इथल्या घडामोडींवर बारीक लक्ष ठेवून आहेत.  इंडियन एक्स्प्रेसनं ही बातमी दिली आहे. 

याप्रकरणाची चौकशी सुरू करण्यात आली आहे. कुणाकडून काही बेपरवाई करण्यात आली का, याचा तपास करण्यात येत आहे. पुणे पोलिसांची क्राईम ब्रँच हडपसर पोलिसांसोबत या प्रकरणाची समांतर चौकशी करणार आहे, असं पोलीस अधिकाऱ्यांनी सांगितलं आहे.

पोलीस उपआयुक्त नम्रता यांनी सांगितलं की,  "अशाप्रकारच्या मोठ्या आगीच्या घटनेनंतर चौकशी केली जाते. याप्रकरणीसुद्धा चौकशी करण्यात येईल. इथं जीवितहानी तसंच इमारतीच्या दोन मजल्यांचं नुकसान झालं आहे. चौकशीनंतर कारवाई संदर्भात निर्णय घेण्यात येईल."

दरम्यान, मुख्यमंत्री उद्धव ठाकरे आज (22 जानेवारी) सीरम इंस्टिट्युटला भेट देणार असून ते घटनास्थळाची पाहणी करणार आहेत.

2. भंडारा आग: जिल्हा शल्यचिकित्सकासह चौघांचं निलंबन

भंडारा जिल्हा रुग्णालय अग्नीकांड प्रकरणी कर्तव्यात कसूर केल्याचा ठपका ठेवत जिल्हा शल्यचिकित्सकासह चौघांना निलंबित करण्यात आलं आहं. 

तर एका डॉक्टरसह तीन परिचारिकांना सेवामुक्त करण्यात आलं. लोकसत्तानं ही बातमी दिलीय.

याबाबत नेमलेल्या विभागीय आयुक्तांच्या समितीनं रुग्णालयातील रिक्त जागा भरणे, जिल्ह्यासाठी स्वतंत्र विद्युत अभियंता तसंच सार्वजनिक बांधकाम अभियंता नियुक्ती आणि जिल्हा रुग्णालयांच्या देखभाल व दुरुस्तीसाठी स्वतंत्र आर्थिक तरतूद करण्याची शिफारस केली आहे.

भंडारा जिल्हा रुग्णालयातील नवजात बालकांच्या अतिदक्षता कक्षामध्ये लागलेल्या आगीत तीन बालकांचा होरपळून, तर सात बालकांचा धुरामुळे गुदमरून मृत्यू झाला होता. 

3. शेती कायद्यांना स्थगितीचा प्रस्ताव शेतकऱ्यांनी फेटाळला

शेती कायद्यांना सशर्त स्थगिती देण्याचा केंद्र सरकारचा प्रस्ताव शेतकरी संघटनांनी गुरुवारी (21 जानेवारी) फेटाळला. 

तिन्ही कायदे रद्द करावेत, तसंच किमान आधारभूत मूल्यास कायद्याचं संरक्षण द्यावं, या दोन मागण्यांशिवाय कोणत्याही पर्यायावर तडजोड न करण्याचा निर्णय एकमतानं घेण्यात आल्याचं संयुक्त किसान मोर्चाच्या वतीनं स्पष्ट करण्यात आलं. टाईम्स ऑफ इंडियानं ही बातमी दिली.

विज्ञान भवनात बुधवारी (20 जानेवारी)...